b'\n_START_ARTICLE_\nMaks Miklav\xc4\x8di\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nPo gimnaziji in bogoslovju je \xc5\xa1tudiral na filozofski fakulteti v Ljubljani zemljepis in zgodovino, nakar je postal profesor \xc5\xa1kofijske gimnazije v \xc5\xa0entvidu nad Ljubljano in tu ostal do nem\xc5\xa1ke okupacije. Usposobljen je bil za zemljepis in zgodovino (XV. znanstvena skupina) dne 4. julija 1929 v Ljubljani. 1. oktobra 1928 je bil name\xc5\xa1\xc4\x8den kot za\xc4\x8dasni predmetni u\xc4\x8ditelj, dne 4. julija 1929 pa kot suplent zemljepisa in zgodovine. Zatem je bil arhivar \xc5\xa1kofijskega arhiva v Ljubljani, pozneje pa je predaval na teolo\xc5\xa1ki fakulteti cerkveno zgodovino. V tehtnih razpravah je obravnaval zgodovino cerkvene organizacije na Slovenskem ter osvetlil delo marsikaterega tujerodnega cerkvenega dostojanstvenika in na\xc5\xa1ega duhovnika. Udejstvoval se je tudi kot nabo\xc5\xbeni pisec in urednik.'